<b>וכאשר </b>פחדנו מב"ד שאינו מתוקן יעמוד אחרינו ויקלקל תקנה זו או יזלזל בה ולא יעשה על פי התקנה ויגבה הכתובה לאלמנה בלי גלגול זה על הטבילה ועל ספירת ז' ימי נקיים ועל הרחיצה או יגבה למגורשת מבעלה קודם שישבענה אחרמנא חרם גמור וגדול על כל ב"ד שיעמוד בכל ארץ מצרים שלא ידון אלא על פי תקנה זו ועל כל חכם או תלמיד חכם שיורה שלא על פי התקנה הזאת ויהיה הדין בכל ארץ מצרים כך עד ימו' המשיח והסכמנו על תקנה זו שידון בה בארץ מצריה מחדש סיון דתתקמ"ז ליצירה והלאה והכל אמת ופורץ גדר ישכנו נחש ונאמר שמע בני מוסר אביך ואל תטוש תורת אמך וכ"כ הסכמנו על כל איש אשר ידע על אשתו שעברה על אחד מאלו הג' עבירות ושתק ולא יגלה לב''ד כי אם בשעת הגרושין שב''ד חייבין להחרימו ולנדותו ולהפרישו מן הצבור והפקרת ממון כפי מה שיראה לב''ד וכפי הזמן והסכמנו על זה הסכמה גמורה אנחנו החתומים: